דלתא איירליינס

דלתא איירליינס (באנגלית: Delta Air Lines) היא חברת תעופה אמריקאית, השנייה בגודלה בעולם לאחר אמריקן איירליינס, בהיקף הנוסעים וצי המטוסים. משרדיה הראשיים של החברה ממוקמים באטלנטה, ג'ורג'יה, שם גם שוכן נמל הבית שלה. בנמל התעופה ג'ון פ. קנדי בניו יורק מחזיקה דלתא בבעלות בלעדית בטרמינל 2 ובחצי מטרמינל 4. החברה מפעילה טיסות סדירות למגוון יעדים בארצות הברית ואמריקה הלטינית, וכן לאירופה, אסיה ולמזרח התיכון. רשת קווי התעופה שלה היא הגדולה ביותר בעולם. לדלתא יש הסכמי שותפות קוד (Code Sharing) עם חברות תעופה רבות, כמו אייר פראנס, KLM, קוריאן אייר, וירג'ין אטלנטיק, קניה איירווייז ועוד. כמו כן היא חברה בברית התעופה סקאיי טים. החברה החלה את פעילותה כחברה הראשונה בעולם לריסוס אווירי בשם Huff Daland Dusters, Inc. החברה נוסדה ב-2 במרץ 1925, במייקון, ג'ורג'יה, לפני שעברה למונרו, לואיזיאנה, בקיץ 1925. המנכ"ל הראשון של החברה, הוביל קבוצת משקיעים מקומיים שרכשו את נכסיה. חברת Delta Air Service התאגדה ב-3 בדצמבר 1928, ונקרא על שם אזור הדלתא של מיסיסיפי. שירותי טיסות נוסעים החלו ב-17 ביוני 1929, מדאלאס טקסס, לג'קסון מיסיסיפי, עם עצירות בשברופורט ובמונרו, לואיזיאנה. עד יוני 1930, השירות התרחב מזרחה לאטלנטה ומערבה לפורט וורת', טקסס. בשנת 1934, החלה לפעול בשם "דלתא איירליינס" והעבירה את המטה שלה ממונרו, לואיזיאנה, למיקומה הנוכחי באטלנטה בשנת 1941. שם החברה הפך רשמית ל "דלתא איירליינס" בשנת 1945. בשנת 1946 החלה החברה בהפעלת שירות מטענים קבועה. בשנת 1953 השיקה החברה את הקווים הבינלאומיים הראשונים שלה, לאחר רכישת חברת "שיקגו וסאות'רן אייר ליינס". ב-1959, היא הייתה חברת התעופה הראשונה שהפעילה את דאגלס DC-8. בשנת 1960, היא הייתה חברת התעופה הראשונה שהפעילה מטוסי Convair 880. בשנת 1964, היא השיקה את מערכות ההזמנות Deltamatic באמצעות מחשבים מסדרת IBM 7070. בשנת 1965, דלתא הייתה חברת התעופה הראשונה שהפעילה את מטוסי דאגלס DC-9. בשנת 1970, הפעילה דלתא לראשונה צי של מטוסי סילון בלבד, ובשנת 1972 היא רכשה את Northeast Airlines. בשנת 1978 היא החלה בהפעלת קו טיסה טרנס-אטלנטי, עם הטיסות הראשונות ללא עצירות מאטלנטה ללונדון. ב-1981 השיקה דלתא תוכנית נוסע מתמיד. ב-1987 היא רכשה את "ווסטרן איירליינס", ובאותה שנה החלה דלתא בהפעלת קו טרנס-פסיפי (אטלנטה-פורטלנד, אורגון-טוקיו). בשנת 1990, דלתא הייתה חברת התעופה הראשונה בארצות הברית שהפעילה מטוסי מקדונל דאגלס MD-11. ב-1991 היא רכשה את כל הנתיבים הטרנס-אטלנטיים של פאן אמריקן וורלד איירווייז ("פאן אם"). דלתא הייתה כעת חברת התעופה המובילה בקווים מעל לאוקיינוס האטלנטי. ב-1997, דלתא הייתה חברת התעופה הראשונה שהטיסה יותר מ-100 מיליון נוסעים בשנה קלנדרית, מחזור המכירות שלה היה 13.9 מיליארד דולר ורווח נקי הסתכם ב-934 מיליון דולר. באותה שנה, החלה דלתא להרחיב את הנתיבים הבינלאומיים שלה לאמריקה הלטינית. לאחר פיגועי 11 בספטמבר, סבלה החברה מהפסדים, על רקע גידול בהוצאות על אבטחה וביטוח, וירידה בתנועת הנוסעים. היא הפסידה 1.22 מיליארד דולר בשנת 2001. במרץ 2002 הודיעה שהיא מפסיקה לשלם עמלות לסוכנויות נסיעות, באוקטובר 2002 הודיעה על פיטורי 8,000 עובדים, ובסך הכל באותה שנה קיצצה כרבע מכוח האדם שלה. ב-2003 השיקה החברה את Song, חברת לואו-קוסט, במטרה להתמודד עם התחרות הגוברת בענף. בספטמבר 2004 הודיעה על פיטורי 7,000 עובדים נוספים. במרץ 2005, הודיעה כי תחדל לספק ארוחות לנוסעים ברוב טיסותיה ביבשת אמריקה. ב-14 בספטמבר 2005, החברה הגישה בקשה לפשיטת רגל, תוך שהיא מציינת את עליית עלויות הדלק כגורם המרכזי. היא יצאה מפשיטת רגל באפריל 2007, לאחר תוכנית הבראה, ומניותיה נרשמו מחדש בבורסת ניו יורק. במקביל באותה עת הדפה ניסיון השתלטות עוינת מצד חברת יו אס איירוייז. ב-14 באפריל 2008 הודיעו חברות דלתא ונורת'ווסט איירליינס כי נורת'ווסט איירליינס תתמזג עם חברת דלתא איירליינס ושם החברה המאוחדת יישאר דלתא איירליינס. בסוף אוקטובר אותה שנה אושר המיזוג ובעקבותיו הפכה חברת דלתא איירליינס החדשה לחברת התעופה הגדולה בעולם לאותה תקופת זמן. על פי התחזיות יהיו לחברה הכנסות של 35 מיליארד דולר. לחברה המאוחדת צי מטוסים המונה 724 מטוסים הטסים ל-390 יעדים ב-67 מדינות ומועסקים בה כ-75,000 עובדים. באוקטובר 2010 הוגדרה החברה כאחד ממקומות העבודה הטובים ביותר לקהילה הגאה. ב-2019 הנהיגה החברה נגישות בטיסה לחירשים וכבדי שמיעה, והכשירה חלק מצוותה לתקשורת בשפות סימנים שונות. בעקבות מגפת הקורונה סבלה החברה מירידה חדה בפעילותה. בחודשים הראשונים של המגפה כ-500 מעובדי החברה נדבקו בקורונה, עשרה מהם מתו. באפריל 2020 החלה לחסום את מושבי האמצע במטוסיה, כדי לרווח בין הנוסעים לצורך סיפוק מרחב בטיחות בזמן מגפת הקורונה. ברבעון השני של 2020, הפסידה החברה 5.7 מיליארד דולר. ההכנסות ברבעון צנחו ב-88% ביחס לשנה הקודמת והסתכמו ב-1.47 מיליארד דולר בלבד. באוקטובר 2020 הודיעה כי תמכור כרטיסים למועדון הלקוחות תמורת טיסות עתידיות במועד לא ידוע, שהתמורה תשמש כביטחונות לאיגרות החוב שלה. בדצמבר 2020 הודיעה החברה שיצרה רשימה שחורה של נוסעים המסרבים לחבוש מסכות פנים, הנוסעים שנכנסו לרשימה לא הורשו לעלות לטיסות החברה. הנוהל היה תקף עד סוף מרץ 2021. בקיץ 2021 הודיעה שפעילותה החלה לחזור לרמתה קודם למגפה. צי המטוסים של החברה נכון לאוגוסט 2023: ב-19 בדצמבר 2017 הוציאה החברה את הבואינג 400–747 האחרון משורותיה, את המטוס החליף האיירבוס A350. ב-31 באוקטובר 2020 הוציאה החברה את הבואינג 200–777 האחרון משורותיה. ב-2015 שדרגה ומיתגה דלתא את מחלקות הטיסה שלה (זמינות ופרטים מדויקים משתנים לפי מסלול וסוג מטוס). המוצר המוביל במחלקת העסקים של החברה, זמין בטיסות בינלאומיות ארוכות טווח, כמו גם שירות חוצה ארצות הברית מניו יורק JFK ללוס אנג'לס, סן פרנסיסקו וסיאטל/טקומה. Delta One כולל מקומות מושבי מיטה-שטוחה בכל סוגי המטוסים, וגישה ישירה למעבר מכל מושב. מושב זה הוכנס לשימוש כל צי מטוסי הבואינג מדגם 400–747 שלה ב-2012 ומאז הוכנס לכל שאר הדגמים.כל המושבים מצוידים גם במערכת בידור אישית לפי דרישה, יציאות חשמל אוניברסליות, מנורת קריאה ניתנת להזזה ושולחן מתקפל. השירות כולל גם ארוחות שף, כיבוד, משקאות אלכוהוליים, ערכת אבזור, מצעי פרימיום וגישה ל-Sky Club לפני הטיסה. באפריל 2016 הודיע מנכ"ל דלתא, אד בסטיאן, כי תתווסף מחלקת פרימיום אקונומי חדשה, שמאז שונה שמה ל-Premium Select. בתא הנוסעים כלול מרווח רגליים נוסף; משענות רגליים מתכווננות; מושב עם רוחב נוסף. המחלקה נכנסה לראשונה למטוסי בואינג 757, שטסים בקווים טרנס-אטלנטיים כפרימיום סלקט. גם הA330-900neo של דלתא, שנמסר ב-2019, מציע מחלקת פרימיום סלקט. בשנת 2021, החלה דלתא להתאים מחדש רבים ממטוסי ה-767-300ER ומעלה A330 למחלקת פרימיום סלקט. מחלקה זו פועלת בכל מטוס, ומציעה לנוסעים חיבור ל-USB לכל מושב ברוב המטוסים. כמעט בכל המטוסים הנוסעים יכולים להשתמש במערכות בידור אישיות. מחלקה זו היא גרסה משודרגת של מחלקת התיירים. יש מרווח גדול יותר בין מושב למושב וכן הטיית גב מושב גדולה יותר ב-35% ממחלקת התיירים הרגילה. מתחת לכל מושב קיים חיבור לחשמל. שדרוג למחלקה זו נע בין 15$ לטיסות קצרות טווח עד 120$ לטיסות ארוכות טווח (לכל כיוון). ב-5 באוגוסט 2008, דלתא הודיעה כי תתקין את רשת הפס הרחב הנייד Gogo, אשר יאפשר לנוסעיה לקלוט אינטרנט במחשבים הניידים ובסמארטפונים שלהם בלא תשלום, בכל מטוסי החברה, דבר שיהפוך אותה להיות החברה בעלת צי המטוסים המצוידים בWi-Fi הגדולה בעולם. החברה הציגה לראשונה את רשת הWi-Fi שלה בטיסה מלוס אנג'לס לאטלנטה, בחודש מרץ 2014. החברה הצהירה כי עד סוף שנת 2015, כל מטוסיה יהיו מצוידים בשירות, ואפילו מטוסי הבואינג 747 של החברה, שהודיעה שיוצאו בהדרגה משירותם בחברה. כל מטוסי הבואינג 777, והאיירבוס A330 כבר מצוידים בשירות. ברוב המטוסים יש מערכת בידור אישית הכוללת: משחקים, סרטים, טלוויזיה בשידור חי, VOD, מוזיקה, מידע על הטיסה ועוד. מערכות אלו מציעות לנוסע מגוון רחב של בידור עשירות ומגוונות ונחשבות לאיכותיות מאוד. החברה נכנסה לראשונה לפעילות בישראל בשנת 1984, כאשר מינתה את חברת תש"ת, חברת בת של אל על שעסקה בתיירות ובשירותי תעופה, לנציגתה בישראל. באותה תקופה לא הייתה ל"דלתא איירליינס" פעילות בקוי טיסות בינלאומיים מחוץ ליבשת אמריקה (למעט קו ללונדון). ועיקר הפעילות בישראל היה שיווק טיסות המשך וטיסות פנים בארצות הברית ללקוחות ישראלים. ב־3 בנובמבר 1991 ביצעה את הטיסה הראשונה שלה לישראל, לאחר שהחליפה את פאן אם שפשטה את הרגל, בקווים הבינלאומיים שלה. כולל את קו ניו יורק תל אביב דרך פריז עם איירבוס A310. עם התחלת פעילותה בישראל הפסיקה דלתא לעבוד עם חברת תש״ת, של אל על, ורוב עובדי חברת פאן־אם בישראל עברו לעבוד בחברת דלתא. ביוני 1992 החלה להפעיל טיסה יומית לישראל. ב-1996 הפסיקה את טיסותיה לישראל, לאחר שהטיסות שהופעלו במטוס בואינג 767, הצריכו עצירת ביניים בפריז ולא היו אטרקטיביות לעומת טיסות ישירות. באוגוסט 2000, חתמה על הסכם שותפות קוד עם אלעל לשיווק טיסות המשך פנימיות בתוך ארצות הברית. ביוני 2001 חזרה החברה להפעיל טיסה יומי לישראל במטוס ממקדונל דאגלס MD-11. אך ביטלה מספר טיסות עקב אירועי האינתיפאדה השנייה. לאחר פיגועי 11 בספטמבר 2001, הפסיקה החברה את טיסותיה לישראל. בדצמבר 2001 הודיע שלא תחדש את הקו לישראל. בעקבות הפסקת הפעילות, הגישה חברת "ענדל תעופה והשקעות", שהייתה נציתה בישראל תביעה עם זאת הרחיבה "דלתא איירליינס" את הסכם שותפות הקוד שלה עם אל-על. ביולי 2002, הודיעו אל על ודלתא איירליינס גם על שיתוף פעולה במועדון "הנוסע המתמיד" שלהן. ובינואר 2003 חתמו על הסכם להפעלת טיסות בקוד משותף גם בקו לוס אנג'לס-טורונטו, עם טיסות המשך לישראל. בדצמבר 2002, השלימה חברת גלובל כנפיים ליסינג (חברת בת של ארקיע), עסקה עם דלתא שבה רכשה והחכירה בחזרה שלושה מטוסי נוסעים מדגם בואינג 200–757. המטוסים הוחכרו חזרה לדלתא איירליינס בחכירה תפעולית ל-11-9 שנים, תמורת כ-400 מיליון שקל. במרץ 2006 חזרה לפעילות ישירה לישראל עם הפעלת טיסה יומית מאטלנטה לתל אביב. בעת השקת הקו הודיעה גם על חידוש טיסותיה בקו ניו יורק - תל אביב, אולם הקו החל לפעול רק שנתיים אחר כך, במרץ 2008. כחלק מחידוש פעילותה בישראל שכרה משרדים בתל אביב, בנוסף פתחה נציגות ברשות הפלסטינית. באפריל 2009 מטוסי קרב של חיל האוויר הוזנקו לעבר מטוס של החברה שעמד לנחות בנתב"ג, לאחר שהטייס דיווח בטעות כי המטוס נחטף עקב שגיאה בהפעלת מערכת האבטחה "קוד פוזיטיבי", שנועדה למנוע חטיפת מטוסים ופיגועי טרור. עם כניסתו של המטוס למרחב האווירי של ישראל לא הזדהה כנדרש מול הבקרה הישראלית, עוכב באוויר כעשר דקות. רק לאחר שנוצר קשר עם הטייס הותר לו לנחות. עם כניסת חברה אמריקאית נוספת, יו אס איירווייז, לשוק הישראלי ביולי 2009 הטיסה היומית לניו יורק עברה משימוש בבואינג 200–777LR למטוס קטן יותר - בואינג 767-300ER. ביולי 2009, בעקבות המשבר הכלכלי העולמי דלתא הודיעה על צמצום פעילויותיה בישראל בעונת החורף על ידי הקטנת התדירות בקו אטלנטה - תל אביב משבע טיסות לארבע טיסות בשבוע. עם זאת, החל מקיץ 2010 הכפילה החברה את מספר המושבים בקו היומי מניו יורק באמצעות שימוש במטוס בואינג 400–747 במקום בבואינג 767-300ER, והעלתה את תדירות הטיסות מאטלנטה בחזרה לטיסה יומית במטוס בואינג 200–777LR. בספטמבר 2011, ביטלה החברה את הקו בין אטלנטה לתל אביב, בגלל חוסר כדאיות כלכלית. ב-13 ביולי 2014 מטוס בואינג 400–747 של החברה שהיה בדרכו לניו-יורק סבל מתקלה במדפי הכנף אחרי ההמראה, וביקש לחזור לנתב"ג. אמבולנסים וכבאיות הועמדו בכוננות, ובסופו של דבר המטוס נחת בשלום. כמה ימים אחר כך הפסיקה החברה את טיסותיה לישראל בעקבות מבצע צוק איתן והן וחדשו כעבור שלושה ימים. במאי 2016 הוסיפה החברה ארבע טיסות שבועיות לקו תל אביב - ניו יורק. החל מ-17 ביוני 2019 הוסיפה החברה עוד טיסה יומית בקו לניו יורק. במאי 2021 הודיע שתפעיל טיסה יומית שלישית בקו לניו יורק. בעקבות מגפת הקורונה בישראל, הפסיקה את טיסותיה לישראל לחלוטין למשך כארבעה חודשים עד יוני 2020. בגל השני בתחילת 2021 שוב בוטלו טיסותיה לישראל למספר שבועות. החל מ-1 בינואר 2021 החלה החברה לבצע את חלק מטיסותיה לישראל במטוס האיירבוס A330-900neo. אך מדי פעם ממשיכה להשתמש במטוס מסוג האיירבוס A330-302. ב-27 במאי 2022, החלה החברה להפעיל שלוש טיסות שבועיות מנתב"ג לבוסטון במטוסי איירבוס A330-900neo. במרץ 2023 החזירה החברה את קו נתב"ג–אטלנטה, בתדירות של שלוש טיסות שבועיות במטוסי איירבוס A350. החל מחודש אפריל 2023 הגדילה החברה את תדירות הטיסות, לשבע טיסות שבועיות. מדיה וקבצים בנושא דלתא איירליינס בוויקישיתוף אתר האינטרנט הרשמי של דלתא איירליינס (באנגלית) אתר האינטרנט הרשמי של דלתא איירליינס (בסינית) אתר האינטרנט הרשמי של דלתא איירליינס (בגרמנית) אתר האינטרנט הרשמי של דלתא איירליינס (בצרפתית) אתר האינטרנט הרשמי של דלתא איירליינס (באיטלקית) אתר האינטרנט הרשמי של דלתא איירליינס (ביפנית) אתר האינטרנט הרשמי של דלתא איירליינס (בספרדית) אתר האינטרנט הרשמי של דלתא איירליינס (בפורטוגזית) דלתא איירליינס, ברשת החברתית פייסבוק דלתא איירליינס, ברשת החברתית אקס (טוויטר) דלתא איירליינס, ברשת החברתית אינסטגרם דלתא איירליינס, ברשת החברתית טיקטוק דלתא איירליינס, ברשת החברתית LinkedIn דלתא איירליינס, סרטונים בערוץ היוטיוב מדיה וקבצים בנושא דלתא איירליינס באתר Airliners.net מידע עסקי על חברת דלתא איירליינס באתרים Yahoo! Finance • MarketWatch • CNN Money • Bloomberg Business (באנגלית) דלתא איירליינס, בגוגל פיננסים דלתא איירליינס, באתר Crunchbase (באנגלית) דלתא איירליינס, באתר EDGAR של הודעות ל-SEC (באנגלית) יעקב שרגל, ניו-יורק, ‏קפיצה חדה ברווחי דלתא איירליינס וברווח המנוכה של אמריקן איירליינס, באתר גלובס, 25 בינואר 1998 כתב גלובס, ‏חברת התעופה דלתא איירליינס צופה הפסד של 350–380 מיליון דולר ברבעון הראשון, באתר גלובס, 19 במרץ 2002 עפרה שלו, דלתא איירליינס, חברת התעופה השלישית בגודלה בארה"ב, מפסיקה לשלם עמלות לסוכנויות נסיעות, באתר TheMarker‏, 15 במרץ 2002 רן דוידוב, דלתא איירליינס מקצצת עד 8,000 משרות בניסיון לבלום את רצף ההפסדים הדרמטי, באתר TheMarker‏, 17 באוקטובר 2002 שירה בן-חור, ‏דלתא איירליינס צפויה להסיר היום את הלוט מעל לחטיבת הטיסות המוזלות החדשה, באתר גלובס, 29 בינואר 2003 הארץ, דלתא איירליינס תפטר עד 7,000 עובדים, באתר TheMarker‏, 9 בספטמבר 2004 שירות גלובס, ‏דלתא איירליינס תפטר 10% ממצבת כוח האדם שלה, באתר גלובס, 9 בספטמבר 2004 רונן לב, ‏דלתא איירליינס צופה עוד הפסד; תחדל לספק ארוחות, באתר גלובס, 10 במרץ 2005 רועי ברגמן, ‏כצפוי: דלתא איירליינס הגישה לבית המשפט בקשה לפשיטת רגל, באתר גלובס, 15 בספטמבר 2005 שירות גלובס, ‏מדחי אל דחי: דלתא איירליינס תפטר 9,000 מעובדיה, כ-17% מכוח האדם בחברה, באתר גלובס, 22 בספטמבר 2005 רויטרס, ‏דלתא מתכננת להתארגן מחדש, באתר גלובס, 18 בדצמבר 2006 פייננשל טיימס, ‏אחרי 19 חודשים: דלתא איירליינס הבריאה, באתר גלובס, 30 באפריל 2007 TheMarker digital, לקראת מיזוג ענק במגזר התעופה האמריקאי? US איירווייס הציעה לרכוש את דלתא איירליינס תמורת 8 מיליארד דולר, באתר TheMarker‏, 15 בנובמבר 2006 סוכנויות הידיעות, דלתא ונורת'ווסט יחשפו היום את עסקת המיזוג שתהפוך אותן לחברת התעופה הגדולה בעולם, באתר הארץ, 15 באפריל 2008 שירות גלובס, ‏דלתא איירליינס ונורת'ווסט מתמזגות ליצירת חברת התעופה הגדולה ביותר בעולם, באתר גלובס, 30 באוקטובר 2008 זוהר בלומנקרנץ, דלתא איירליינס - אחד ממקומות העבודה הטובים ביותר עבור הקהילה הגאה, באתר TheMarker‏, 10 באוקטובר 2010 מערכת וואלה! תיירות‏, נערה חירשת טסה לראשונה לבדה - וקיבלה פתק מרגש מהדיילת, באתר וואלה, 22 בספטמבר 2019 Cailey Rizzo, Delta is making it easier to identify crew who speak sign language, Travel + Leisure, ‏18 ביולי 2019 מיכל רז-חיימוביץ', ‏עוד חברת תעופה חוזרת לישראל: דלתא תחדש את הקו בתחילת מאי, באתר גלובס, 22 באפריל 2020 שירות גלובס, ‏כ-500 עובדי דלתא איירליינס נדבקו בקורונה, עשרה מהם מתו, באתר גלובס, 28 ביוני 2020 מיכל רז-חיימוביץ', ‏סוף המגפה? דלתא איירליינס תפסיק לחסום את מושבי האמצע במטוסים, באתר גלובס, 31 במרץ 2021 שירות גלובס, ‏דלתא איירליינס הפסידה 5.7 מיליארד דולר ברבעון השני של 2020, באתר גלובס, 14 ביולי 2020 דורון צור, "מלאך נופל": דלתא איירליינס כמעט התרסקה - ואז החלה לגייס כסף מהנוסעים, באתר TheMarker‏, 24 באוקטובר 2020 מיכל רז-חיימוביץ', ‏הרשימה השחורה של דלתא איירליינס שתמנע מסרבני מסכות לטוס, באתר גלובס, 13 בדצמבר 2020 שמוליק קרפף, ‏משאירות את הקורונה מאחור: מניות ענף התעופה בארה"ב ממריאות, באתר גלובס, 30 במאי 2021 פרטי צי המטוסים של דלתא איירליינס, באתר planespotters.net (באנגלית) Rosenberg, Zach. "The Last 747". Air & Space Magazine (באנגלית). נבדק ב-2017-12-20. זוהר בלומנקרנץ, דלתא איירליינס תציע מיטות בטיסות בקו נתב"ג - ניו יורק, באתר TheMarker‏, 15 בפברואר 2012 זוהר בלומנקרנץ, דלתא איירליינס תציע אינטרנט במהלך טיסותיה הבינלאומיות, באתר TheMarker‏, 2 ביולי 2012 יוחאי רפאלי, כוח הדלתא, חדשות, 12 בדצמבר 1989 יוסי ריבלין, דלתא איירליינס תתחיל ב־3 בנובמבר לטוס לישראל, חדשות, 29 באוקטובר 1991 שרון שדה, חבות דלתא תנהיג טיסה יומית לארה״ב, חדשות, 28 בפברואר 1992 מאת דרור מרום, ‏סמנכ"ל המסחר הפורש מאל-על במגעים עם חברת התעופה דלתא, באתר גלובס, 22 באוגוסט 1999 איי אונליין, אל על חתמה על הסכם שת'פ עם דלתא איירליינס האמריקנית, באתר TheMarker‏, 7 באוגוסט 2000 זוהר בלומנקרנץ, דלתא איירליינס תחל לטוס לישראל ביוני, באתר הארץ, 16 במאי 2001 דרור מרום, ‏דלתא תבצע מיוני 7 טיסות בשבוע לארה"ב; הקו יהיה שוב התחרותי בארץ, באתר גלובס, 7 במאי 2001 זוהר בלומנקרנץ, סגן נשיא דלתא איירליינס: נמשיך להפעיל טיסות לישראל, באתר הארץ, 5 ביוני 2001 דרור מרום, ‏שפנים בשמי נתב"ג, באתר גלובס, 3 ביוני 2001 זוהר בלומנקרנץ, חברות התעופה דלתא ו-SAS מפסיקות הטיסות לישראל, באתר הארץ, 27 בספטמבר 2001 זוהר בלומנקרנץ, חברת התעופה דלתא איירליינס מבטלת את הקו מארה"ב לישראל, באתר הארץ, 6 בדצמבר 2001 ארנון בן-יאיר, דלתא הגישה כתב הגנה: לא הפסקנו הטיסות לישראל ב-2001 בגלל פיגועי האינתיפאדה, באתר הארץ, 23 באפריל 2006 רויטרס, אל על מרחיבה את הסכם ה"קוד שרינג" עם חברת התעופה האמריקאית דלתא איירליינס, באתר TheMarker‏, 20 בפברואר 2002 "הנוסע המתמיד" משותף לאל על ודלתא, באתר הארץ, 15 ביולי 2002 הארץ, אל על חתמה הסכם לטיסות קוד משותף עם דלתא איירליינס, באתר TheMarker‏, 17 בינואר 2003 ארקיע חתמה עם דלתא איירליינס על עסקה לרכישה והחכרה מחדש של 3 מטוסים, באתר הארץ, 31 בדצמבר 2002 עומר שרביט, חברת כנפיים צפויה לקבל בחזרה את המטוסים שהחכירה לדלתא איירליינס, באתר הארץ, 16 בספטמבר 2005 זוהר בלומנקרנץ, דלתא איירליינס תפעיל קו טיסה חדש מת"א לאטלנטה, באתר TheMarker‏, 5 בפברואר 2006 זוהר בלומנקרנץ, דלתא תפעיל קו חדש לניו יורק, באתר הארץ, 26 במרץ 2006 זוהר בלומנקרנץ, דלתא איירליינס חנכה את קו ניו יורק-תל אביב; החברה במגעים למיזוג עם נורתווסט איירליינס, באתר TheMarker‏, 11 במרץ 2008 זוהר בלומנקרנץ, דלתא איירליינס שכרה 120 מ"ר בבניין שער הסיטי ביפו, באתר TheMarker‏, 1 בינואר 2006 זוהר בלומנקרנץ, לקראת השקת קו עמאן-ניו יורק: דלתא תפתח נציגות ברשות הפלשתינית, באתר TheMarker‏, 27 בנובמבר 2007 זוהר בלומנקרנץ, טייס "דלתא" דיווח בטעות שנחטף, מטוסי קרב הוזנקו, באתר הארץ, 12 באפריל 2009 זוהר בלומנקרנץ, דלתא איירליינס מגדילה ב-39% את היצע המושבים בטיסות לניו יורק הקיץ, באתר TheMarker‏, 7 ביוני 2010 אורלי פלג מזרחי, ‏דלתא מרחיבה ב-40% את היצע המושבים בטיסות לניו-יורק, באתר גלובס, 8 ביוני 2010 זוהר בלומנקרנץ, דלתא איירליינס תצמצם את מספר טיסותיה השבועיות בקו לישראל מארה"ב וממנה בשל המשך המיתון, באתר TheMarker‏, 29 ביולי 2009 זוהר בלומנקרנץ, דלתא איירליינס לא תחדש את קו אטלנטה-נתב"ג באביב הקרוב, באתר TheMarker‏, 10 באוקטובר 2011 זוהר בלומנקרנץ, אחרי חמש שנים: דלתא הפסיקה את טיסותיה מישראל לאטלנטה בגלל חוסר כדאיות כלכלית, באתר TheMarker‏, 1 בספטמבר 2011 אתר חדשות ערוץ 2, ‏מטוס שהיה בדרכו לניו-יורק ביצע נחיתת חירום בנתב"ג, באתר גלובס, 13 ביולי 2014 ספיר פרץ, ‏רשויות התעופה בארה"ב ואירופה עצרו את טיסותיהן לישראל, באתר גלובס, 22 ביולי 2014 ספיר פרץ, ‏אחרי ארה"ב: גם אירופה הסירה את האיסור לטוס לישראל, באתר גלובס, 24 ביולי 2014 ספיר פרץ, ‏הקו לניו-יורק מתחמם: דלתא איירליינס תוסיף 4 טיסות שבועיות, באתר גלובס, 24 בספטמבר 2015 TheMarker, תתחילו לארוז: דלתא איירליינס תפעיל טיסה ישירה נוספת לניו יורק, באתר TheMarker‏, 22 באוגוסט 2018 דלתא אייר ליינס מגדילה את מספר הטיסות בקו ת"א – ניו יורק, באתר Port2Port,‏ 21 במאי 2021 הדר קנה, השמים נפתחים: דלתא תחדש טיסות לישראל בתחילת יוני, באתר TheMarker‏, 19 במאי 2020 רינה רוזנברג קנדל, הממשלה אישרה ברגע האחרון: נתב"ג יישאר סגור. טיסות דלתא ויונייטד בוטלו, באתר TheMarker‏, 19 בפברואר 2021 ספיר פרץ זילברמן, ישיר לבוסטון: דלתא השיקה קו חדש קו מת"א לבירת מסצ'וסטס, באתר פספורטניוז, ‏27 במאי 2022 Delta Air Lines Adds Cape Town, Tahiti, Tel Aviv Nonstops, באתר Airways Magazine, ‏29 ביולי 2022 (באנגלית)